Мон-Гео ХК-ийн 2018 оны

 үйл ажиллагааны тайлан

“Мон-Гео” ХК нь тайлант хугацаанд компанийн тухай хууль , Компанийн дүрэм , батлагдсан дотоод журам , Санхүүгийн зохицуулах хороо болон хөрөнгийн бирж-ээс баталсан журам, сануулга , Хувь Нийлүүлэгчдийн Хурлын болон Компанийн ТУЗ-ийн хурлын шийдвэрүүдийг биелүүлэн үйл ажиллагаагаа явуулж дуусгасан болно.

Тус компани нь “ҮЦТХ Төв “ ХХК-тай үнэт цаасны хадгаламжийн болон үнэт цаастай холбогдолтой төлбөр тооцоо гүйцэтгэх гэрээг тухайн жилдээ хугацаанд нь байгуулан зохих төлбөрийг төлж хамтран ажиллаж байна.

Тайлант хугацаанд харъяа Санхүүгийн Зохицуулах Хороо , Хөрөнгийн биржтэй хамтран ажиллалаа.

Манай компанийн үйл ажиллагаа нь өөрийн эзэмшлийн үл хөдлөх хөрөнгө болох 2 давхар барилгын 21 м2 – 272 м2 бүхий хэмжээтэй 14 өрөөг үйлдвэрлэл үйлчилгээний зориулалтаар аж ахуй нэгж иргэнд түрээслэн ажиллаж байгаатай нягт холбоотой.

Компани одоогоор 8 хүний орон тоотойгоор ажиллаж байна.

Ажиллагсад сар бүр хийж гүйцэтгэх ажлаа төлөвлөн биелэлтийг хянаж , хэлэлцэн ажилладаг .

 Байгууллагын санхүүд сар бүр төвлөрдөг түрээсийн орлогыг аль болох боломжоор нь захиран зарцуулдаг юм.

 Тайлант хугацаанд 93.404.134 орлого төвлөрүүлснээс цалин болон бусад үйл ажиллагааны зардлуудын төлбөр тооцоог барагдуулан ажилласан байна.

2018 онд санхүү, татварын тайланг хугацаа хожимдуулалгүй тайлагнаж , холбогдох , байгууллагуудад нь хүргүүлэн жилийн эцэст гэрээний үндсэн дээр “Б ЭНД С Аудит” ХХК аудитын байгууллагаар хянуулж дүгнэлт гаргуулсан билээ.

“Мон-гео” ХК-ийн 2018 оны жилийн эцсийн байдлаар дулаан цахилгаан, ус , ндш болон бусад татварын өргүй ажиллалаа.

Өмнө онуудаас хуримтлагдсан байсан НӨАТ-ын өглөгтэй гарчээ .

2018 онд Ашигт малтмалын хэрэг эрхлэх газраас зарласан сонгон шалгаруулалтанд 10, 11 дүгээр саруудад өөрийн компанийн зөвлөх , ахлах геологийн инженерүүд болон техникчидтэй хамтран ажиллах баг бүрдүүлэн 7,8 сая төгрөгийн зарлага гарган зохих хууль , журмын дагуу бүх материалыг бүрдүүлэн идэвхитэй оролцлоо .

Өнгөрсөн оны Хувь Нийлүүлэгчдийн ээлжит хурлаас гаргасан шийдвэрүүдийг зохих түвшинд нь биелүүлэн ажиллалаа .

Цаашдын зорилтын тухайд :

1. Компанийн сонгон шалгаруулалтанд дахин оролцох
2. Үнэт цаасны зах зээлийг судлах хувьцаа гаргах, худалдан авах замаар санхүүгийн чадамжийг дээшлүүлэх арга замыг судлах , тооцоолох , судалгааг хэрэгжүүлэх арга хэмжээ авах,
3. Гадаад харилцааг судлах , гадны түнш олох , хамтран ажиллах боломжийг судлах , эрэлхийлэх
4. Компанийн үйл ажиллагааг дэмжих, санхүүгийн чадамжийг дээшлүүлэх, хөрөнгө оруулалтаар хамтран ажиллах гадаад дотоодын компани , хувь хүн зэргийг эрэлхийлэх, судлах , дорвитой арга хэмжээ авах ,
5. Энэхүү зорилтот ажиллагаанд Компанийн менежер , ТУЗ-ийн гишүүд идэвхитэй оролцох гэсэн шаардлага тус тус тавигдаж байна.

“Мон-гео” ХК нь эдийн засаг санхүүгийн чадамжаа өсгөж чадвал үндсэн үйл ажиллагааныхаа чиглэлээр үйл ажиллагаагаа явуулах бүрэн боломж бий .

Хурлаас гарах санал, шүүмжлэл ,тогтоол ,шийдвэрүүдийг хүндэтгэн хүлээн авч тус санал шийдвэрт компанийн үйл ажиллагааг чиглүүлэн ажиллах болно.

 2018 оны 02 дугаар сарын 16 –ны өдөр

 “МОН-ГЕО” ХК